Nederst i skjemaet

**Spennende sommerjobb**



 **Inn med dreiebenk**: Fredag fikk ungdommen bidra til at en stor dreiebenk ble heist inn i snekkerverkstedet.

 **Team**: Karianne Harrendran (tredje fra venstre) er inne i sin femte sesong på Lillesand by- og sjøfartsmuseum. Denne sommeren har hun ansvaret for Olav Hagestad Nag, Rachel Steen og Eline Nordanger, som har sommerjobb på museet. (Foto: )

annonse

**+ Lillesand kommune gir sommerjobb til 45 ungdommer i år. Tre av dem bidrar på museet.**

*08.07.2019 kl 16:30*

**

* *Carl Christian Engstad*
* *Tlf: 480 45 901*

– Det er spennende og veldig lærerikt å være her.

Det sier Eline Nordanger, som sammen med Olav Hagestad Nag og Rachel Steen jobber tre uker på Lillesand by- og sjøfartsmuseum i sommer.

Fredag hjalp de til med å heise en stor dreiebenk inn i snekkerverkstedet, men de bidrar på en rekke områder.

– Vi gjør mange småoppgaver, som å luke bed og vaske, sier Nordanger.

– Vi trives veldig godt. Det er mange hyggelige folk her, sier Steen.

Ungdommene blir tatt vare på av Karianne Harrendran, som er inne i sin femte sesong på museet.

– Vi har opplevd en synlig forskjell siden de begynte å jobbe her. De er kjempeflinke, sier Harrendran.

Også museumsbestyrer Anne Sophie Høegh-Omdal har latt seg imponere over ungdommens pågangsmot og innsats.

– De rydder i alle kriker og kroker, finner frem gamle gjenstander og har gitt oss de fineste blomsterbedene i byen. Vi har så mye glede av dem, sier hun.

{{item.title\_long}}